આજે ઓફિસમાં એક આઘાતજનક વાત બની. અમારી સાથે કામ કરતી એક ત્રીસ વર્ષની સ્ત્રી મરી ગઇ. એને કોઇ કારણોસર હોસ્પિટલમાં રાખી હતી અને તેનું નાનું સરખું ઓપરેશન પણ કરવાનું હતું. ઓપરેશન સમયે તે બેશુધ્ધ અવસ્થામાં ચાલી ગઇ અને એમ જ મૃત્યુ પામી. જીંદગીની છેલ્લી ક્ષણોમાં એ પોતાના કોઇની સાથે બે શબ્દો પણ કહી શકી નહિ. એની પોતાની કેટલી ઇચ્છાઓ, સપનાઓ હશે અને એ દરેક ઇચ્છાઓ સપનાઓ અચાનક થંભી ગયા. કહેવાય છે કે જન્મ, મૃત્યુ અને લગ્ન ભગવાન નક્કી કરી ને જ મોકલે છે.